cyanic-selkie/wikianc huggingface dataset:
University of Central Florida
Ved universitetet var det 46 719 studenter og 1 664 vitenskapelig ansatte i 2006, og samme året var skolepengene US$ 3 492 for studenter folkeregistrert i delstaten Florida. Studiene gis opp til doktorgradsnivå.
Bibliotekene ved UCF har om lag 1,6 millioner bind, 16 000 abonnementer, 2,9 millioner mikrofilmer og 350 000 offentlige dokumenter.
IL Norodd
IL Norodd (stiftet 12. november 1929) er et fleridrettslag fra Kristiansund for friidrett, svømming, sykling og triatlon.
Klubbens hjemmebane for friidrett er Atlanten stadion, og for svømming Atlanterhavsbadet.
Luís de Camões
Luís Vaz de Camões (født ca. 1524, død 10. juni 1580) var en portugisisk forfatter og i slekt med Vasco da Gama. Han regnes som Portugals nasjonalforfatter og sammenlignes med Homer, Vergilius og Dante. Han skrev en anselig mengde lyrikk og drama, men er mest kjent for sitt epos Os Lusíadas. Tittelen betyr lusitanernes (dvs portugisernes) lys. 10. juni, hans dødsdag, er Portugals nasjonaldag, Dia de Camões, de Portugal e das Comunidades Portuguesas.
Fattig lavadel
Svært lite om Camões’ første år er kjent. Han var fra lavadelen, sønn av Simão Vaz de Camões og Anna de Sá e Macedo, og familien kom fra nordlige Portugal i regionen Chaves i nærheten av Galicia. I en tidlig alder forlot faren sin hustru og sønn for å gjøre seg rik i India, kun for å dø i Goa i de påfølgende år. Hans hustru giftet seg igjen.
Luís Vaz de Camões synes å ha levd et delvis privilegert liv og ble først utdannet av dominikanerne og jesuittene. Deretter studert han humanistiske fag ved Universitetet i Coimbra, skjønt ingen opptegnelser kan vise at han var registrert, hvor hans onkel Bento de Camões var prior ved det berømte klosteret Santa Cruz og universitetsrektor ved universitet. Han hadde tilgang til eksklusiv litteratur, blant annet klassiske greske, romerske og latinske verker, og leste selv latin og italiensk, og skrev på spansk foruten sitt morsmål.
I 1542 flyttet de Camões til Lisboa og levde et utsvevende liv. Som hans kjærlighetspoesi kan attestere, var han en romantiker og en idealist. Det gikk rykter om at han ble forelsket i Catherine de Ataíde, en hoffdame hos dronningen, og dessuten i prinsesse Infanta Maria, søster av kong Johan III av Portugal. Det er også sannsynlig at en indiskret hentydning til kongen i hans skuespill El-Rei Seleuco, foruten andre, tilsvarende hendelser var blant grunnene til at han flyktet fra Lisboa i 1548 og til provinsen Ribatejo hvor han bodde hos venner som ga ham kost og losji i seks måneder.
I militæret
Han lot seg innrullere i de militære styrkene utenlands og reiste til Ceuta i Nord-Afrika i nærheten av Gibraltarstredet i løpet av våren 1549. I løpet av et slag mot maurere i Marokko mistet han et øye. I 1551 kom han tilbake til Lisboa som en endret mann, men fortsatt som en bohem. I 1552, i løpet av den religiøse festen Corpus Christi, i Largo do Rossio, stakk han en kniv i nakken på en viss Gonçalo Borges, en kongelig tjenestemann, og han ble satt i fengsel. Hans mor tryglet for hans løslatelse, besøkte kongelige ministre for å be om nåde, og han ble løslatt året etter på betingelsen å betale 4 000 réis og tjenestegjøre tre år i militæret i Asia.
Han reiste i 1553 til Goa, hvor hans far hadde dødd før ham, ombord i seilskipet São Bento under kommando av Fernão Alves Cabral og var framme seks måneder senere. Vel i Goa ble de Camões satt i gjeldsfengsel for ubetalte skylder. Han fant Goa «en stemor for alle ærlige menn», men han studerte de lokale skikker og mestret den lokale geografi og historie, men tok snart verving i militærekspedisjonene til Rødehavet. På sin første ekspedisjon deltok han i et slag langs Malabarkysten på sørlige Indias vestside. Slaget ble fulgt av stridigheter langs handelsruten mellom Egypt og India. Flåten dro til slutt tilbake til Goa i november 1554. I løpet av sin tid på land fortsatte han skrive foruten å skrive brev for analfabetene ombord på flåten.
På slutten av hans obligatoriske tjenestetid ble han forfremmet til øverste sikkerhetsoffiser i Macao. Han hadde ansvaret for bestyre eiendommene til avdøde og savnede soldater i Asia. I løpet av denne tiden arbeidet han med sitt episke dikt Os Lusíadas i en grotte. Han ble senere anklaget for misligheter og reiste til Goa for svare på anklagene ved en rettssak. I løpet av sjøreisen tilbake langs elven Mekong langs kysten av Kambodsja ble han skipbrudden. Han berget sitt manuskript, i henhold til senere bilder ved å holde det over hodet mens hans svømte, men hans kinesiske elskerinne druknet. Hans overlevelse er blitt forstørret i en legendarisk detalj i eposet hvor overlevde han ved å klynge seg til vrakdeler.
Fattigdom i Lisboa
I 1570 kom han atter tilbake til Lisboa, og to år senere fikk han utgitt Os Lusíadas. Som vedlag for sitt dikt, en hyllest til det portugisiske empiret, eller kanskje for sine tjenester i Asia ble han tildelt en liten pensjon av den unge og ulykkelige kong Sebastian I av Portugal (styrte 1557–1578). I 1578 hørt han om det forferdelige nederlaget i slaget ved Alcazarquivir hvor kong Sebastian ble drept og den portugisiske hæren utryddet. De spanske troppene nådde Lisboa da Camões skrev til kapteingeneralen av Lamego: «Alle vil se at det som var så kjært for meg, var mitt fedreland, som jeg var tilfreds med å dø for, ikke i det, men med det».
Han levde de siste årene i stor fattigdom og døde i Lisboa i 1580 i en alder av 56. Begravelsen ble bekostet av veldedige midler.
Omdømme
Luís Vaz de Camões avbildes som regel i rustning og med laurbærkrans, tilsvarende de ord som Ofelia beskriver den unge prins Hamlet i William Shakespeares stykke av samme navn. Han eide, sier hun, «The courtier’s, soldier’s scholar’s eye, tongue, sword» — «Adelmannens, soldatens, den lærdes øye, tunge og sverd». Kun to veger sto åpen for Camões, å gå kirkens tjeneste eller i hæren, og han valgte det siste, men med klassisk utdannelse skrev han ved siden av.
Camões betraktes som Portugals nasjonalskald på grunn av Os Lusíadas — Lusiadere, men ikke utelukkende. Som lyriker regnes han blant de fremste. Han dyrket de ny italienske verseformene, men opprettholdt også de tradisjonelle, hjemlige verseformene. Han overgikk sine forgjengere med et enkelt og klart språk og en myk og utvungent rytme. Han var påvirket av Petrarca som de romerske klassikere, men kanskje mest av Dante. Temaet var oftest den pessimistiske kjærligheten hvor jordisk kjærlighet er en gjenklang av den himmelske skjønnhet.
Os Lusíadas har fått tittelen etter den fiktive Lusus som i henhold til legenden kom til Portugal sammen med Odyssevs og grunnla nasjonen og som han kalte Lusitania. Det poetiske navnet for portugisere er derfor lusiadene som tittelen henspiller på. Camões forteller om Vasco da Gama og de andre portugisere som seilet rundt Kapp det gode håp og dermed fant en ny sjøveg til India.
Os Lusíadas er et humanistisk epos med hedenske innslag framstilt med kristen framtoning, med konfliktfylte følelser for krig og imperiet, kjærligheten til hjemlandet og dragningen etter mannlige, heroiske eventyr.
Som i de klassiske epos, eksempelvis i forbildene Vergilius’ Æneiden og Homers Odysseen, er gudene en viktig del av Os Lusíadas. På mange måter spiller gudene en viktigere rolle enn menneskene i diktverket, selv om renessansedikteren Camões forklarer rasjonelt deres tilstedeværelse som fabelvesener uten annen hensikt enn å forskjønne en dikters verk. I Os Lusíadas har Venus rollen som de sjøreisendes spesielle beskytterinne, leder deres ferd og griper inn når situasjonen blir vanskelig som når Neptun sender en storm mot skipet. Hun er også vennlig nok til å heve en vidunderlig øy opp av havet med vakre og villige nymfer. Som hos Homer står guder mot guder, og Bacchus, som ifølge gresk mytologi skal være av østerlandsk opprinnelse, akter å forsvare India mot de fremmede og legger ut tallrike feller for dem. Grunnen er at Bacchus frykter undergangen om Vasco da Gama kommer fram til sitt mål.
Camões begynte å skrive eposet i 1550, men det ble ikke ferdig før i 1570, nær tyve år senere. Verket betegner høydepunktet i Portugals gullalder. Hans hensikt var å skrive et verk som kunne måle seg med andre lands nasjonalepos. Gjennom å strekke fortellingen gjennom flere århundre er det også et verk om overgangen fra middelalderen og til tidlig moderne tid. Verkets hovedperson er Portugal selv.
Litteratur
Svensk
Engelske
Spanske
Syntagmaplassen
Syntagmaplassen (gresk: Πλατεία Συντάγματος) er en sentralt beliggede plass i Athen. Plassen fikk sitt navn etter den greske konstitusjon i 1844, da Hellas' første konge Otto ble tvunget til å gi etter for et sivilt og militært opprør den 3. september 1843. Plassen ligger foran det gamle (fra 1800-tallet) kongelige slott. Det huser siden 1934 det greske parlamentet. Syntagmaplassen er den viktigste plassen i det moderne Athen, både sett fra et historisk og sosialt synspunkt, et episenter for kommersiell aktivitet og i gresk politikk.
Zlatko Šimenc
Zlatko Šimenc (født 29. november 1938 i Zagreb i nåværende Kroatia) var en jugoslavisk vannpolospiller som deltok i de olympiske leker 1960 i Roma og 1964 i Tokyo. Zlatko Šimenc vant en olympisk sølvmedalje i vannpolo under Sommer-OL 1964 i Tokyo. Han var med på det jugoslaviske laget som kom på andreplass i vannpoloturneringen bak Ungarn. Šimenc spilte sju kamper og scoret tre mål i OL-turneringen.
Syntagmaplassen
Beskrivelse
Det gamle slottet, en bygning i nyklassisk stil, det har vært tilhold for det greske parlament siden 1934. Det ligger like overfor Leoforos Amalias mot øst. Det er omgitt av den nasjonale hage som er åpen for publikum. Selve Parlamentet er ikke åpen for publikum, selv når ingen forhandlinger pågår. Hver time er det vaktskifte, en seremoni som utføres av Presidentens vakter. Dette foregår foran den ukjente soldats grav på plassen mellom Syntagmaplassen og parlamentsbygningen. På spesielle dager foregår vaktskiftet med musikkorps og de fleste av de 120 presidentvaktene er tilstede nøyaktig klokken 11.
Historie
Plassen ble tegnet og bygget tidlig på 1800-tallet, kort tid etter at kong Otto flyttet hovedstaden for det ny-fødte greske kongedømme fra Nafplio til Athen i 1834. Den var tegnet som en av to sentrale plasser i det moderne Athen, beliggende ved det som da var byens østlige grense. Den andre plassen var Omoniaplassen mot nord. Selv om Kong Ottos slott først var tenkt lagt til Omoniaplassen, ble den østlige plassen sett som en bedre løsning. Derfor ble plassens første navn Palace Square. Arbeidene for bygging av det gamle slottet nord for plassen startet  i 1836  og varte til 1843.
Om lag en måned etter innsettelsen av Kong Otto og hans dronning, Amalia, sent juli 1843 brøt det ut et folke- og militæropprør den 3. september 1843 i den greske hovedstad. Soldater under Dimitrios Kallergis' ledelse samlet seg foran slottet og forlangte en forfatning. Kong Otto ble da nødt til å underegne Hellas' første forfatning. Til minne om dette ble slottsplassen omdøpt til Constitution Square eller Syntagmaplassen.
Mellom 2010 og 2012 var plassen åsted for masseprotester, noe som førte til okkupasjon av plassen med telt og andre barrikader på grunn av landets økonomiske situatuasjon oppstått under Hellas' gjeldskrise. Noen av demonstrantene, anslått å være 10 000 mennesker, ifølge politiet, eller 50 000 etter andre kilder, samlet seg på plassen. Etter innføring av en enhetsregjering ble okkupantene fjernet fra plassen og demonstrasjoner finner sted mindre hyppig.
Itaju
Itaju er en kommune i delstaten São Paulo i sørøstregionen av Brasil.
Syntagmaplassen
Attraksjoner nær Syntagmaplassen
Plassen ligger nær mange av Athens' eldste og mest berømte turistattraksjoner. I området ligger:
Dessuten mange historiske kirker flere steder, noen stammer fra middelalderen.
Chaetocnema
Chaetocnema er en slekt med biller som tilhører familiegruppen bladbiller (Chrysomelidae).
Chaetocnema er små biller, vanligvis under 3 mm lange. Kroppen har en metallisk glans. Baklåret er tykkere enn de andre lårene. Mange av artene er svært like hverandre og sikker artsbestemmelse kan bare skje ved undersøkelse av genitaliene.
Både larvene og de voksne (imago) billene lever av å spise blad på næringsplanten.
Chaetocnema tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med europeiske arter
Oversikten har med europeiske arter.
EM i mellomdistansetriatlon 2015
EM i mellomdistansetriatlon 2015 (europamesterskapet i mellomdistansetriatlon) ble arrangert i Rimini i Italia i 2015.
Dickinson County (Iowa)
Dickinson County er et fylke i den amerikanske delstaten Iowa.
Navn
Fylket er oppkalt etter Daniel S. Dickinson, senator fra New York.
Vangstunnelen
Vangstunnelen er en veitunnel som leder europavei 16 utenom Vossevangen sentrum på Voss i Vestland. Tunnelen er 2469 meter lang, inklusiv en 90 meter lang betongkulvert som går under Bergensbanen. Veitunnelen er en del av utbyggingsprosjektet Vossapakken. Tunnelarbeidet ble påbegynt i mai 2011, gjennomslag i tunnelen kom 5. november 2012 og den åpnet 20. desember 2013. Den er knyttet til den gamle E16-traséen med rundkjøringer i begge ender.
Trafikkutvikling
Årsdøgntrafikken i tunnelen har økt de fleste år siden åpningen i år 2013.
Andrachne telephioides
Andrachne telephioides er en dvergbusk i familien Phyllanthaceae.
Den blir opptil 35 cm høy. Mange grønne, opprette greiner går ut fra en kort, brun stamme. Bladene er grågrønne, ovale til elliptiske og som regel bredest over midten; de har kort stilk og sitter spredt og tett. Busken er sambu med adskilte hann- og hunnblomster på samme plante. Frukten er en 2–3 mm stor trekamret kapsel.
Andrachne telephioides vokser på tørre steder. Den finnes på spredte lokaliteter i middelhavslandene fra Spania til Palestina inkludert Sicilia, Kreta og Kypros, men mangler på de andre øyene. Utenom middelhavsområdet finnes den sørover til Kapp Verde og Somalia, nordover til Krim og østover til Pakistan og Pamir.
Shwe Zin Latt
Shwe Zin Latt (født 1. september 1985) er en myanmarsk roer som spesialiserer seg i singlesculler. Under Sommer-OL 2012 i London representerte hun landet sitt, der hun ble nummer 28.
Water Eaton (Milton Keynes)
Water Eaton er en landsby i Milton Keynes i det seremonielle grevskapet Buckinghamshire, England. Den ligger sør for Fenny Stratford, og var en selvstendig landsby inntil den ble innlemmet i den nye byen i 1960-årene. I henhold til folketellingen i 2013 bor det 8 412 innbyggere her.
Stedsnavn
Navnet Eaton kommer fra et angelsaksisk ord for gårdsbosetning, og helheten, Water Eaton, betyr «gård ved elven». Den er første gang omtalt i Domesday Book (1086) og var da eid av en normanner ved navn Geoffrey de Montbray. Det ble oppgitt at den hadde en mølle.
Kigali
Kigali er hovedstaden i Rwanda, og med sine 965,398 innbyggere (2009) også den største byen. Byen befinner seg i midten av landet, og har vært Rwandas sentrum for økonomi, kultur og transport siden den ble landets hovedstad i 1962. Hjemmene og kontorene til Rwandas president, Paul Kagame, og andre ministre befinner seg her. Byen deler Kigalidistriktets grenser, som ble utvidet i januar 2006 som en del av en reorganisering av de lokale styrene i landet. Befolkningen til Kigali består av hutu (84%), tutsi (15%) og twa (1%).
Den internasjonale flyplassen Kigali internasjonale lufthavn ligger i Kigali.
Kaptein Sabeltanns sjørøverfest
Kaptein Sabeltanns sjørøvefest er et musikkshow bygget rundt en rekke av de mest kjente sangene fra Kaptein Sabeltanns da 23 år lange historie. Forestillingen hadde urpremiere 19. januar 2013, og ble spilt på Chat Noir i Oslo i vintermånedene januar og februar. Regien var ved Bjørn Sæter, koreografi ved Helén Vikstvedt, scenografi ved Per Olav Austdahl, og musikk ved Terje Formoe, Stein Berge Svendsen, og Alf Emil Eik.
Campyloneurumslekten
Campyloneurum er en gruppe av bregner innenfor sisselrotfamilien. Den tilhører videre ordenen Polypodiales.
De fleste artene er oppreiste, og av moderat størrelse.
Slektens arter vokser kun i Latin-Amerika.
Roberto Duran
Roberto Durán (født 16. juni 1951) er en tidligere bokser fra Panama, regnet som en av de beste gjennom alle tider, pund for pund. Durán fikk tilnavnet «Manos de Piedra» eller «Hands of stone» på engelsk.
Oppvekst og start på karrieren
Roberto Duran vokste opp i fattige kår i Panama, sammen med sin mor og 8 søsken. Som 16-åring ble han profesjonell bokser, og i 1972 ble han verdensmester i lettvekt da han slo skotten Ken Buchanan, i Madison Square Garden. De neste åtte årene dominerte Duran lettvektsklassen totalt. Han tapte kun èn kamp i denne perioden, mot Esteban De Jesus, som han senere slo to ganger. I 1980 gikk Duran opp to vektklasser for å utfordre den nye amerikanske superstjernen Sugar Ray Leonard. Kampen gikk alle 15 rundene og Duran ble verdensmester i weltervekt da to av dommerne ga ham seieren, mens den siste scoret kampen uavgjort. Kun fem måneder senere tapte Duran omkampen mot Sugar Ray i en av boksehistoriens mest omdiskuterte kamper. I midten av 8. runde sa Duran de berømte ordene "No mas" til dommeren, veivet høyrearmen i været og ga seg. Dermed hadde Leonard vunnet tilbake tittelen som verdensmester i weltervekt. Det har aldri kommet et 100% sikkert svar på hvorfor Duran ga seg. Han skyldte selv på magekramper etter kampen. Mer sannsynlig virker det at Duran var ute av form etter dårlige spise og drikkevaner etter den første kampen mot Leonard. Duran trodde han vil få en returkamp av Leonard på samme måte som han hadde gitt Leonard returkamp, og derfor tenkte han at han kunne gi seg nå, trene seg tilbake i form og vinne en tredje kamp. Sugar Ray Leonard var derimot ikke lysten på å gi Duran en returkamp og Duran måtte se seg om etter andre motstandere. Mange av Durans tilhengere vendte ham ryggen etter den andre kampen mot Sugar Ray Leonard.
Etter «No más»-kampen
I 1983 møtte Duran den ubeseirede lett mellomvektsmesteren Davey Moore. I forkant av kampen ble Duran sendt ut på en militærleir i Panama for å trene. Her hadde han ingen mulighet til å spise og drikke som han vanligvis gjorde mellom kampene. Duran hadde de senere årene lagt på seg 30-40 kilo mellom hver kamp, og hadde tapt kamper fordi han stilte i dårlig form. Da kampen gikk av stabelen ble Davey Moore regnet som stor favoritt, men Duran var tilbake til sitt gamle jeg og slo ut Moore i den 8. runden. Kampen ble en voldelig affære som burde vært stoppet lenge før den ble det. Da Duran kom hjem til Panama etter kampen, ble han kjørt gjennom Panama by i en åpen bil, mens millioner av tilhengere hyllet ham.
En siste VM-tittel
I årene som fulgte tapte Duran flere kamper. Han fortsatte sine dårlige vaner mellom kampene, stilte ikke alltid opp i sin beste form og ble blant annet slått ut av Thomas Hearns etter bare 2 runder. I 1989 fikk Duran sin første VM-kamp siden seieren mot Moore, da han møtte Iran Barkley som var verdensmester i mellomvekt. Barkley var 24 år og hadde blant annet 2 knockout seiere mot nevnte Thomas Hearns. Duran på sin side var blitt 37 år og var hele 4 vektklasser over sin naturlige vektklasse. De fleste ga Duran svært dårlige sjanser for å overleve en kamp mot en så mye større og sterkere bokser. Men Duran stilte opp i toppform, og etter en svært jevn kamp slo Duran ned Barkley i den 11. runden. Barkley kom seg opp igjen, men Duran ble tildelt seieren av to dommere, mens den siste dommeren ga seieren til Iran Barkley. Dermed var 37 år gamle Roberto Duran verdensmester i sin 4. vektklasse i en alder av 37 år. Duran fortsatte å bokse fram til 2002 da han endelig la opp etter en bilulykke.
BGM-109 Tomahawk
Tomahawk Land Attack Missile (TLAM) er et subsonisk kryssermissil med lang rekkevidde og korte vinger. Det ble utviklet av General Dynamics på 1970-tallet og var opprinnelig utviklet som et lavtflyvende missil med middels til lang rekkevidde som skulle kunne skytes opp fra neddykkede ubåter. Missilet har blitt videreutviklet og blir idag produsert av Raytheon. Noen missiler har også blitt produsert av McDonnell Douglas.
Tomahawk er opprinnelig navnet på de amerikanske indianernes stridsøks, og blir brukt som navn på rakettvåpnene. Tomahawken ble opprinnelig brukt som en innledning til kamper av indianerne, slik også raketten blir brukt idag.
Agios Georgios kraftverk
Agios Georgios kraftverk er et kombinert gasskraftverk og oljekraftverk i regionen Attika i Hellas. Det har en installert produksjonskapasitet på 360 MW fordelt på 2 blokker / turbiner. Operatør er Public Power Corp.
Anlegget ble utbygd i årene 1968–1971. Brenselstypen er naturgass og råolje.
De totale CO2-utslippene i 2008 var ca. 976 000 tonn, mens det samme årets kvote var 639 000 tonn.
Marija Pisareva
Marija Pisareva (russisk: ; født 9. april 1934) var en sovjetisk friidrettsutøver som deltok i De olympiske leker i 1956 i Melbourne.
Pisareva vant en olympisk sølvmedalje i friidrett under Sommer-OL 1956 i Melbourne. Hun kom på delt andreplass i høydehoppkonkurransen for damer med et hopp på 1,67 meter, samme høyde som Thelma Hopkins fra Storbritannia, men ni centimeter lavere enn amerikanske Mildred McDaniel som ble olympisk mester med ny verdensrekord 1,76 meter.
Justitia
Justitia (fra latin Iustitia) er rettferdighetens gudinne i romersk mytologi. Hun motsvarer Dike i gresk mytologi. I vår tid anvendes Justitia som personifisering av rettsvesenet og rettferdighet. Konseptet med Justitia er gammelt, og dateres tilbake til antikkens greske og egyptiske tider. Den greske gudinnen Themis representerte lov, orden og rettferdighet, mens oldtidens egypterne hadde Maat, som sto for orden og holdt både et sverd og sannhetens fjær. Den mest direkte sammenligningen er imidlertid med den romerske gudinnen for rettferdighet, Justitia.
Hnefatafl
Hnefatafl, kongens bord eller tablut var et av Nord-Europas store brettspill. Spillet var populært i Skandinavia i og før vikingtiden. Spillet handler om en vikingkonge som blir angrepet i borgen sin. Det ligner sjakk, da det er et strategi-spill og brikkene flytter seg på samme vis som tårnene. Den største forskjellen fra sjakk er at man tar brikkene ved å holde både rutene nord/sør for brikken eller vest/øst for brikken (flanket). Det skiller seg fra de fleste andre spill ved at det er asymmetrisk.
Justitia
Hun er således en allegorisk figur som vises ofte som en stående kvinneskikkelse med sverd og vekt i hver sin hånd samt bind for øynene. Justitia er et symbol for lov og rett, der sverdet står for rettshåndhevelsen, vekten for dømmende virksomhet og bindet for upartiskhet. Denne måten å framstille Justitia på ble populær i renessansen, sammen med flere andre lignende figurer som Spes (håpet) og Fortuna (lykken). Justitia og hennes sverd og vekt er fortsatt brukt i nye våpenskjold og andre kjennetegn.
Hnefatafl
Spillets gang
Brettet er vanligvis 11x11 men kan også spilles på 9x9 eller 13x13.
Hvit starter i midten. Deres mål er å sikre Kongen i en borg (i et av hjørnene) og har 13 brikker (12 hirdmenn og en Konge). Svart starter med seks angripere langs alle de fire sidene (24). De skal stoppe kongen, dette gjøres ved å omringe kongen på rutene i nord/sør OG i øst/vest. Alle borger er fiendtlige, selv for kongen (om han ikke okkuperer en av dem).
Justitia
Figuren brukes som kjennetegn av mange jurister, som dekorasjon bl.a. på rettsbygninger/tinghus, som motiv i kunst, segl, våpenskjold og lignende. Sverd og vekt brukes som et tilsvarende, men forkortet symbol. Bare en stilisert skålvekt er symbol for det gamle tingstedet i Eidsvolls kommunevåpen, men en vekt alene brukes mye som kjennetegn for slankeinstitutter og lignende.
Ole Alexander Ulvestad
Ole Alexander Mekvik Ulvestad (født 9. juli 1986 i Molde) er en norsk fotballspiller.
Justitia
Justitia inngår i seglene på Grunnloven av 17. mai 1814 for eidsvollsmennene byfogd Carl Adolph Dahl, byfogd Christian Adolph Diriks (samme segl som Dahl) og kaptein Jacob Lange (hvis far var prokurator).
Hnefatafl
Spillets gang
Spilt som 9x9, har spillet navnet Tablut, og hvit har her 8 hirdmenn og kongen, mens svart har fire angripere per side, 16 totalt. Som andre samiske brettspill, brukes der brikker som er forskjellige av fasong, men gjerne samme farge for det som her er gjenbilda som svart og hvitt.
Flytting av brikker (trekk)
Angriperne gjør alltid første trekk, og spillet fortsetter med trekk vekselsvis mellom de to partiene. Alle angripere og forsvarere flyttes på samme måte: En brikke kan flyttes til alle sider en eller flere ruter til ledig plass (på samme måte som tårnet i sjakk), men ikke diagonalt (på skrå). Det er ikke tillatt å hoppe over andre brikker. Bare kongen kan innta ruten i sentrum (kongens borg), men andre kan fritt hoppe over den om ønskelig. Heller ingen andre enn kongen kan innta hjørnerutene (de fire borgene kongen kan flykte til).
Ole Alexander Ulvestad
Ulvestad debuterte for Tomrefjord som 14-åring. Han gjorde seg bemerket allerede på kretslaget, noe som førte til fast plass på kretslag og distrikslag. Han ble ikke lenge etter dette kontaktet av Molde som ønsket hans bidrag i talentgruppen.
Etter 2007-sesongen ble Ulvestad solgt til Alta, men avsluttet kontrakten etter ett år i klubben, grunnet sykdom.
Stützengrün
Stützengrün er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3 616 innbyggere den 31. desember 2010.
Arizona Cardinals i NFL-sesongen 2023
Arizona Cardinals spiller i lagets 104. sesong i National Football League og første under hovedtrener Jonathan Gannon og general manager Monti Ossenfort. De vil forsøke å forbedre på fjorårets sesongresultat på 4–13 og nå sluttspillet etter å ha gått glipp av det i 2022. Laget introduserte også nye uniformer for første gang siden 2005.
Offseason
Hovedtrener Kliff Kingsbury fikk sparken etter fire år etter å ha ledet laget til sluttspillet i 2021. Den 14. februar ble tidligere defensive coordinator for Philadelphia Eagles Jonathan Gannon ansatt til stillingen. General manager Steve Keim sluttet etter ti sesonger med laget, hvor laget blant annet draftet spillere som D.J. Humphries, Haason Reddick, Budda Baker og Kyler Murray. Den 16. januar ble Monti Ossenfort, tidligere director of player personnel for Tennessee Titans ansatt i stillingen.
David Wagner
David Wagner (født 19. oktober 1971) er en tysk-amerikansk fotballtrener og tidligere fotballspiller som er hovedtrener for den engelske klubben.
Arizona Cardinals i NFL-sesongen 2023
Draft
Noter
Terminliste
Noter <!--
Conference
-->
Itanhaém
Itanhaém er en kommune i delstaten São Paulo i sørøstregionen av Brasil.
David Pavlicko
David Pavlicko er en amerikansk keyboardist.
Han spilte keyboard i det Florida-baserte power/symfonisk metal-bandet Kamelot på de første tre musikkalbumene bandet ga ut.
Han forlot Kamelot i 1998, og ble ikke erstattet før i 2005 (av Oliver Palotai).
Christos Tsakmakis
Christos Tsakmakis (født 6. september 1987) er en gresk padler som konkurrerer i slalåm. Han representerte landet sitt under Sommer-OL 2012 i London, der han ble nummer 15 i C-1.
Quiche
Quiche er en pai laget av egg og fløte i en butterdeigsform. Andre ingredienser som hakket kjøtt eller grønnsaker tilsettes ofte eggene før quichen stekes. I Quiche Lorraine tilsettes fløte og stekt bacon og ost.
Lignende småretter selges dypfryst under tittelen «Pai» i mange dagligvarebutikker.
Dubuque County
Dubuque County er et fylke i den amerikanske delstaten Iowa. Fylket hadde 93,653 innbyggere i 2010. Dubuque County ble opprettet i 1834 i daværende Michigan-territoriet og fylkessetet er Dubuque.
Singapore Airlines Flight 006
Singapore Airlines Flight 006 var en internasjonal passasjerflyvning fra Singapore Changi lufthavn til Los Angeles internasjonale lufthavn via Chiang Kai-shek internasjonale lufthavn (nå Taiwan Taoyuan internasjonale lufthavn) i Taipei, Taiwan. Den 31. oktober 2000 kræsjet flyet i anleggsmaskiner på Taiwan Taoyuan internasjonale lufthavn etter å forsøkt å ta av fra feil rullebane under en tyfon.
83 av de i alt 179 passasjerene omkom. 71 ble skadet.
Dette var første gang at Singapore Airlines opplevde tap av menneskeliv i en ulykke.
Flyet og besetningen
Flyet som opererte flyvningen på ulykkesdagen var en Boeing 747-412 registrert 9V-SPK med serienummer 28023 fra fabrikk, var den 1100. 747-maskinen produsert. Flyet ble sjekket for vedlikeholdsbehov den 16. september 2000, uten at det ble funnet noen feil. Flyet fløy første gang 12. januar 1997, og hadde siden vært i lufta i 18,459 timer fordelt på 2,274 flyvninger
Årsak
Flyet tok av fra feil rullebane i en tyfon. Rullebanen var under vedlikehold. Flyet traff en av gravemaskinene på rullebanen og tippet over.
Årsaken til ulykken var trolig forvirring mellom tårnet og mannskapet. Tårnet gav dem takeoff-klarering på rullebane 05L, men siden rullebane 05L og 05R ligger parallelt med hverandre, forvekslet piloten rullebanene og snudde 100 meter for tidlig inn på rullebane 05R og akselrerte for å ta av. På grunn av dårlig sikt, så ikke mannskapet kjøretøyene på rullebanen og fikk ikke stoppet flyet i tide.
Hendelsen er dramatisert i en episode i TV-serien Flyhavarikommisjonen, under navnet «Caution to the Wind».
Rødekro
Rødekro ligger langs Europavei 45 og har en jernbanestasjon. Byen har tre skoler, Rødekro skole, Fladhøj skole og den tyske skolen Deutsche Schule Rothenkrug. det nærmeste gymnaset er i Aabenraa.
Rødekro har en 320 m høy TV- og radiomast tilknyttet Rødekro-senderen.
Historie
Rødekro stammer fra en kro bygget der elven Rødå krysset Hærvejen mellom Viborg og Hamburg på 1600-tallet.
Frem til 2007 var Rødekro administrasjonsenter for Rødekro kommune, men etter kommunalreformen ble den del av Aabenraa kommune.
Huascarán nasjonalpark
Huascarán nasjonalpark omfatter et område av Andesfjellene som ligger over 4 000 meters høyde i det nordlige Peru. Unntatt fra parken er kun regionen Champara. Parken har et areal på 3 400 km². I nasjonalparken ligger Perus høyeste - og Sør-Amerikas fjerde høyeste fjell: Nevado Huascarán på 6 768 moh.
En av verdens sjeldneste planter vokser her, kalt Puya raimondii. Den kan bli inntil 10 meter høy og 100 år gammel. Parken tiltrekker seg mange besøkende, blant annet fjellklatrere. Utgangspunkt for besøk er som regel byen Huaraz.
Huascarán nasjonalpark ble opprettet i 1975, og har siden 1985 vært oppført på UNESCOs verdensarvliste.
Sarrià-Sant Gervasi
Sarrià-Sant Gervasi er et distrikt i den katalanske byen Barcelona. Det ligger vest i byen, og store deler av distriktet utgjøres av fjellkjeden Collserola. Byens høyeste punkt, fjellet Tibidabo (512 moh.), befinner seg dermed i dette distriktet. Sarrià-Sant Gervasi grenser til distriktene Horta-Guinardó, Gràcia, Eixample, Les Corts og kommunene Sant Just Desvern, Sant Feliu de Llobregat, Molins de Rei og Sant Cugat del Vallès.
Bydeler
Sarrià-Sant Gervasi er delt inn i seks bydeler (barris):
François d’Aix de la Chaise
François d'Aix de La Chaise, kalt «le pére la Chaise», (født 25. august 1624 på slottet Aix i Forez, død 20. januar 1709 i Paris) var en fransk katolsk prest og teolog som var skriftefar for kong Ludvig XIV.
Bakgrunn
François de la Chaise var sønn av Georges d'Aix, seigneur de La Chaise, og hans hustru Renée de Rochefort. På morssiden var han grandnevø av pater Pierre Coton, som var skriftefar til kong Henrik IV.
Jesuitt
La Chaise studerte som novise ved jesuittenes kollegium i Rohan, og senere ved jesuittkollegiet i Lyon. I det sistnevnte ble han professor i fysikk og i de skjønne vitenskaper (Belles lettres). Han underviste i filosofi på en måte som tiltrakk folk fra hele Frankrike,og bragte hans ry med seg til sine hjemtrakter.
Solkongens skriftefar
La Chaise var provinsial i jesuittordenen da kong Ludvig XIV etter å ha blitt influert av erkebiskop Camille de Villeroy av Lyon i 1675 valgte ham til sin nye skriftefar etter pater Ferriers død. Han innehadde denne oppgaven til sin død og gjorde i sin ordens interesse sin innflytelse gjeldende ved flere anledninger, som ved opphevelsen av Nantes-ediktet i 1685, vrd de kvietistiske stridigheter, og forfølgelsene mot jansenistene. Han var høflig og med et vinnende vesen, og personlig uegennyttig i sin ferd. Han mildnet kongens kamp mot jansenismen, og forrettet etter dronning Marie Therese i 1683 i en liten krets kong Ludvigs hemmelige ektevielse med madame de Maintenon i Versailles. Han mildnet også kongens impulser mot Louis de Rouvroy, duc de Saint-Simon, som stod kongen i mot i det meste.
Han hjalp til slik at kongen ikke rokket ved det kirkelige prebendevesen. Han gikk inn for den ultramontane interesse ved geistlighetens erklæring vedrørende de gallikanske kirkelige interesser.
Père de la Chaise hadde en vedvarende og urokkelig affeksjon for erkebiskop Fénelon, som ikke ble endret selv etter den pavelige fordømmelse av hans Maximes.
Død, ettermæle
Etter hans død i 1709 ble pater Le Tellier, også han jesuitt, hans etterfølger som Solkongens skriftefar.
Kongen hadde bygd et landsted til La Chaise øst for Paris som het Mont-Louis. Området ved huset der han bodde ble i 1804 gjort til en stor kirkegård. Den har navnet Cimetière du Père-Lachaise etter ham.
Tøyen kirke
Tøyen kirke er en langkirke fra 1907 i Oslo kommune, Oslo fylke.
Byggverket er i stein og tegl og har 250 plasser.
Kirken er integrert i gatebebyggelsen med en fasade med to tårn og en gavl.
Kirken ble opprinnelig bygget som en småkirke. Bymisjonssenteret Tøyenkirken drives av Kirkens Bymisjon og holder til i kirken.
Kulturminne
Tøyen kirke er et kulturminne og har nummer 85708 i Riksantikvarens kulturminnebase.
Åsgard (krater)
Åsgard er det nest største nedslagskrateret på Callisto, en av Jupiters måner, som måler 1,600 km i diamtere. Kratret er oppkalt etter Åsgard, gudenes rike i norrøn mytologi. Den sentrale delen av Åsgard domineres av det kuppelformede nedslagskrateret Doh.
Vikingstad
Vikingstad er et tettsted i Linköping kommune i Östergötlands län i Östergötland i Sverige. I 2010 hadde tettstedet 2 096 innbyggere. Det ligger ved Södra stambanan. I Vikingstad finnes blant annet bensinstasjon, butikk, skole og en jernbanestasjon hvor lokaltog stanser. Vikingstads kirke ligger 2-3 kilometer sør for tettstedet.
Et annet Vikingstad ligger på Karmøy i Rogaland. Det er navnet på en gård med postnummer 4260.
Emmet County (Iowa)
Emmet County er et fylke i den amerikanske delstaten Iowa.
Navn
Fylket er oppkalt etter den irske nasjonalisten Robert Emmet.
Konnerudkollen (hoppbakke)
Konnerudkollen var en hoppbakke som lå i åsen ved samme navn på Konnerud i Drammen. Bakken ble blant annet brukt under hovedlandsrennet i 1926 og flere landsrenn (nasjonale renn).
Den første hoppbakken i Konnerudkollen ble bygd av Drammen Skiklubb og tatt i bruk i 1899. Bakken ble nedlagt alt i 1905 på grunn av gruvedriften i området. Etter at gruvedriften ble nedlagt, bygget Strømsgodset Idrettsforening opp igjen bakken, og den ble innviet i 1921 og ombygd i 1923. Drammen / Konnerud ble tildelt hovedlandsrennet (NM) 1925, men snømangel gjorde at rennet måtte flyttes til Trondheim. Drammen / Konnerud ble igjen tildelt hovedlandsrennet 1926, og da ble rennet avviklet uten problemer, med blant annet kong Haakon som gjest.
Bakken forfalt under 2. verdenskrig, blant annet fordi deler av tribunene og trappene ble tatt som brensel. Den ble satt i stand igjen da krigen var slutt, og under kretsmesterskapet i 1950 satte Arne Ellingsen bakkerekord med 58,5 meter. Det siste rennet i Konnerudkollen var et landsrenn (nasjonalt renn) som ble arrangert i 1951. Året etter knakk stillaset i bakken sammen på grunn av snøen. I første halvdel av 1960-årene ønsket Strømsgodset å bygge en ny hoppbakke på stedet, men det ble aldri noe av planene.
Fulham FC
Nyere historie
Micky Adams fikk managerjobben midt på 1990-tallet, og i løpet av to sesonger hadde han løftet Fulham fra tredje til andre divisjon. Millionæren Mohammed Al-Fayed kjøpte klubben denne sommeren. Han leide inn managerduoen Ray Wilkins og Kevin Keegan, og lovet at klubben skulle spille i Premier League i løpet av fem år.
Etter uenigheter omkring laguttaket forlot Wilkins klubben, etter at de nesten hadde greid opprykk til første divisjon. Neste divisjon ledet Keegan laget til opprykk på en suveren måte, laget tok hele 110 poeng av 138 mulige. Keegan sluttet deretter for å bli manager for Englands landslag, og veteranspilleren Paul Bracewell overtok ledelsen i Fulham.
Fulhams første sesong i 1. divisjon endte med en niendeplass. Bracewell fikk sparken tidlig i sesongen, og flere midlertidige managere var innom klubben i løpet av sesongen.
Jean Tigana ble så ny manager, og etter å ha kjøpt inn flere unge stjerner, blant andre Louis Saha, ledet han Fulham til klubbens tredje opprykk på fem sesonger, igjen på en overbevisende måte. I løpet av sesongen ble klubbens kaptein og nå manager, Chris Coleman, innblandet i et trafikkuhell, som førte til at fotballkarrieren tok slutt.
Sneglehuset
Sneglehuset (lat. cochlea) er kroppens hørselsorgan.
Fulham FC
Nyere historie
Coleman ble utpekt som ny manager ved starten av 2003/2004-sesongen. Han hadde hatt midlertidig lederansvar i noen måneder allerede, etter at Tigana fikk sparken etter to og et halvt år i Premier League med middelmådige resultater.
Fulham spiller nå sine hjemmekamper på Craven Cottage, men benyttet banen til Queens Park Rangers, Loftus Road, i sesongene 2002/2003 og 2003/2004.
Engelske landslagsspillere
Fra 1879 til 2005 har Fulham hatt 10 engelske landslagsspillere. Til sammen har disse spilt 107 kamper, og scoret 18 mål. I 106 av kampene har spilleren fra Fulham vært med fra start, og i 22 kamper har det engelske landslaget hatt en kaptein som representerte Fulham på klubbnivå.
Spillerstall
Oppdatert 14. august 2023.
Sneglehuset
Anatomi og fysiologi
Mellom disse to ovennevnte gangene, går en tredje gang kalt ductus cochlearis. Den er fylt av endolymfe, en annen type væske. Det er i denne gangen at selve hørselscellene sitter. Hørselcellene er små flimmerhår som sitter i Cortis' organ. De er her dyppet i en bevegelig gelemasse som gjør at de lett blir satt i bevegelse når lydbølger treffer dem.
Sneglehusets spiralform gjør at gangene er lange i forhold til hvor stor plass sneglehuset opptar. Dette er viktig for frekvensintervallet av hørbare lyder (ca. 20-20 000 Hz) skal kunne stimulere ulike segmenter av sneglehuset. De høyeste frekvensene registreres lengst basalt (mot bunnen) i sneglehuset, mens de lavere frekvensene registreres lengre apikalt (mot toppen).
Patologi
Følgende tilstander er relatert til sykdom i sneglehuset:
Lenker:
Oor
Gunde Lange
Gunde Lange (født ca. 1570, død ca. 1645) var en norsk offiser og godseier med store besittelser i Norge og Danmark.
Gunde Lange var sønn av Dorthe Christoffersdatter Lindenov og Frederik Lange (død 1612). Farsslekta var jysk adelslekt, Gundes farfar kom til Norge i begynnelsen av 1570-årene. Frederik var lensherre i Tønsberg og da han døde overtok sønnen Tønsberg len med St. Olavs kloster. Han eide betydelige jordegods i Norge og Danmark; i 1625 utgjorde det omkring 2,562 tønner hartkorn. Han eide godsene Søfde i Skåne, Brunla, Fossesholm, Strømsgodset, Falkensten, Melø, Fritsø, og gods på Romerike, i Aker, Follo, Hedemarken og langs vestkysten fra Sunnhordland til Senja og Trondenes, foruten gammelt norsk adelsgods på Shetland. Lange styrte sine mange gods på en lite heldig måte og i 1626 måtte han selge alle sine danske gods og det meste av det han eide i Norge. I 1633 måtte han gi avkall på Tønsberg len.
Gunde Lange ble ansett for å være en av de fremste i den norske adelen. Ved landmilitsens opprettelse i Norge 1628 ble han oberstløytnant med kommando over det tønsbergske regiment og fungerte fremdeles som oberst under Hannibalsfeiden 1644–1645, da han lå ved grensen mot Sverige på strekningen fra Halden til Vinger. Han var på det tidspunktet en gammel og skrøpelig mann som fikk assistanse av sønnen, generalkrigskommissær Niels Lange, major Jens Bay og magister Kjeld Stub, som tidligere hadde reist utenlands med hans sønner. Gunde Lange synes å være død ikke lenge etter at krigen var slutt.
Gunde Langea hustru, Anne Hansdatter Litle (eller Basse), var datter av den norske kansler Hans Pedersen Litle (ca. 1540–1602) til Fossesholm.
Fekting
Historie
Moderne fekting har sine fjerne røtter i gammel krigskunst, og helt tilbake i det gamle Egypt fantes det skoler for sverdkamp. Seinere skulle blant annet grekerne, romerne og våre egne vikinger se verdien i å lære seg våpenbruk. Å kunne svinge sverdet skikkelig var livsviktig for enhver kriger. Utover middelalderen utviklet våpnene seg kontinuerlig for å holde tritt med stadig bedre rustninger. Dette kappløpet tok slutt etter hvert som kruttvåpen gradvis fortrengte både sverd og rustninger fra slagfeltet.
Moderne fekting har sine aner fra den europeiske renessansen. Sverdet hadde blitt mindre viktig i krig, men var til gjengjeld det foretrukne våpenet i private dueller, spesielt i adelskretser. I 1500-tallets Spania ble sverdet en del av det sivile dagligantrekket, og fekteskoler sørget for å gi unge adelsmenn kyndig opplæring i effektiv duellering. Den nye fektingen brakte med seg nye, lettere våpen, beregnet for hurtige støt heller enn tunge hugg. Floretten dukket opp som undervisningsvåpen, og fektekunsten ble del av det adelige dannelsesidealet. I flere land ble det etterhvert forbud mot privat duellering, eller man søkte i det minste å begrense mannfallet ved å sørge for at kampene ble stoppet straks noen var stukket til blods («first blood»). Den samme regelen ble gjort gjeldende i den seinere kårdefektingen, ved at hele kroppen ble gyldig treffområde og ikke bare de vitale områdene.
Sportsfekting
Moderne sportsfekting vokste ut av den «klassiske» renessansefektingen og fikk angivelig sitt gjennombrudd under de første Olympiske leker i 1896. Fekting hadde blitt en sportsgren. Etter mange års uenigheter mellom den franske og italienske fekteskolen, ble FIE (Fédération Internationale d'Escrime) stiftet i 1913 for å utvikle et felles regelverk. Elektrisk registreringsutstyr ble innført i 1934, og gjorde dømmingen av den hurtige, nye idretten langt lettere.
Utstyr
En fekteutrustning består av jakke, bukse, maske, undervest (plastron), hanske, sokker, sko, våpen og kroppsledning. Kvinner trenger dessuten brystplate og mange gutter/ menn bruker susp i kårdefekting, noe som ikke er vanlig for florett- og sabelfekting. For florettfekting må fekteren i tillegg ha en metallvest ytterst, ofte kalt florett-«lamé», mens fekteren i sabelfekting har en metalljakke (sabel-«lamé») med ermer. Metallvesten og metalljakken dekker gyldig trefflate i hhv florett- og sabelfekting, slik at treff utenfor vesten/ jakken registreres på elektroniske scoringsapparat som ugyldig (florett) eller registreres ikke (sabel).
Maskene som brukes for hvert våpen er forskjellige, grunnet forskjellige gyldige trefflater for hvert våpen.
Fektejakke, undervest og bukse er laget av kevlar eller et annet egnet materiale, og FIE-merket fektebekledning skal tåle et trykk på 800 Newton pr mm² (altså 800 megapascal eller omtrent 8,000 ganger lufttrykket), mens maskeskjegget skal tåle et trykk på 1,600 Newton pr mm². Det finnes også fektebekledning i 350 Newton-kvalitet, mest brukt til trening og for barn. Sikkerhetskravene for fekteutstyr er satt for å unngå skade dersom en våpenklinge skulle brekke. Kravene har blitt utviklet fortløpende basert på erfaringer. Skader er svært sjelden i sporten.
Pisten
Konkurranseområde i fekting kalles pist, og er 1,5-2 meter bredt og 14 meter langt, og består i praksis av et finvevet teppe av kobbertråd eller et annet egnet materiale. Pisten deles på midten av en tverrlinje. To meter fra tverrlinjen er det på begge sider en gardlinje, hvor fekterne har sin utgangstilling ved kampstart og treff. Pistens overflate er elektrisk ledende, slik at treff på denne ikke blir registrert.
OL
Fekting har vært med på det olympiske programmet siden starten av de moderne Olympiske lekene i Athen i 1896. I OL 1896 var det kun florett og sabel som fekterne konkurrerte i, og kårde kom først med blant fekteøvelsene i OL 1900, avholdt i Paris. Kvinner fikk lov å delta for første gang i 1924 i Paris.
I Norge
Fekting i Norge har lange tradisjoner. Sporten ble allerede i 1906 organisert ved stiftelsen av Oslo Fekteklub. Dette var kimen til at Norges Fekteforbund ble stiftet i 1911, og at Norge var ett av 9 europeiske land som bidro til å stifte FIE.
I Norge fektes det hovedsakelig kårde, og det har siden 1987 kun blitt arrangert Norgesmesterskap (NM) i denne grenen. Siste NM i sabel (kun for herrer) ble avholdt i 1973, og siste NM i florett (for både damer og herrer) ble arrangert i 1986.
I 2017 arrangerte Kristiansand Fekteklubb, i samarbeid med Molde Fekteklubb, Nordiske Mesterskap i sabelfekting, der sabelfektere fra ni land deltok.
Siden 1980-årene er det dermed kun i våpengrenen kårde at Norge kan fremvise internasjonale resultater, da det ikke har vært norsk landslag i florett eller sabel. Claus Severin Mørch fra Bygdø fekteklubb tok i 2005 bronsemedalje i senior-VM. Sturla Torkildsen fra Njård fekting tok i 1999 bronse i EM for juniorer. Sturla Torkildsen var Norges eneste norske deltager i fekting under OL i Beijing 2008. Fredrik Backer fra Njård fekting ble Europamester U23 i 2008 og har tatt to bronser i Junior-VM. Det norske juniorlandslaget for gutter tok VM-sølv i lagkonkurransen i junior-VM 2005. Mariella Fossum fra Bygdø tok sølv i kadettkonkurransen samme året.
Njård fekting er også flere ganger Nordiske mestre i lag for herrer de siste årene og har en 6.-plass fra Europacupen i 2007 (fektingens mesterliga).
Beste norske plassering i OL er Bartosz Piasecki, Bygdø Fekteklubb med sølv fra sommer-OL i London 2012. Beste plassering før det var Nils Koppang, Oslo fekteklub, med 11.-plass fra 1984.
Kristiansand Fekteklubb hadde i perioden 2009-2015 fekting i alle tre våpengrener. Klubben meldte seg ut av Norges Fekteforbund i 2014 i protest mot at forbundet ikke vil støtte like utviklingsmuligheter for alle tre våpengrener, i tråd med Norges Idrettsforbund s verdier om likeverd og mangfold.
Sogndalstrand Amfi
Sogndalstrand Amfi i Sokndal er en arena for utendørskonserter og -teater i Dalane-regionen i Rogaland. Arenaen åpnet i mai 2001 og har en normalkapasitet på 1000 personer. Kapasiteten kan også utvides midlertidig. Om vinteren benyttes amfiet til båtopplag.